Den Vest-Sjællandske Avis, 1821-04-24
Efterretningen om det store Oprør paa Øen Candia bekræftes. Muhamed Pascha, skal være dræbt, af Grækerne i et afgiørende Slag, og de skulle være i Besiddelse af alle Fæstninger. Men endnu langt vigtigere ere dog de Efterretninger, som man har over Odessa og som ere bragte dertil, deels med Skibe med flygtede Grækere fra Constantinopel, og deels med den nyeste Paketbaad fra denne Hovedstad, som ankom dertil den 23de. Skibskapitainen Nicola Cocoli, ankom til Odessa den 22de Marts, og fortalte følgende om Tilstanden i Constantinopel: at saavel Folket, som den Tyrkiske Regiering var fuldkommen underrettet og Begivenhederne i Valachiet og Moldau og om Grækernes Udrustninger, at Gjæringen var overordentlig: at alle de fremmede Gesandters Pallaster, men især de rusiske Ambassadeurers, vare opfyldte med Flygtninger; at Fyrste Collimacci var allerede myrdet; at man vilde udruste den Tyrkiske Flaade, men at man var ikke istand til at faae Matroser til den, i hvor høie Haandpenge man end bød, (somer gandske naturligt, da de Tyrkiske Matroser eller Galionschis ere for det meeste Grækere.) Der var lagt Embargo paa alle de Tyrkiske Skibe, som ville afseile til det sorte Hav. Man har ogsaa befalet at alle afgaaende og ankommende Russiske Skibe skulle visiteres; men den Russiske Minister har med Held modsat sig disse befalinger, hvorved det er bleven mueligt for ham at frelse mange anseelige Græske Familier, som ere afseilede til det sorte Hav. Storsultanen har havt en Samtale med den Græske Patriark, som varede i 5 Timer. En stærk Amerikansk Escadre skal have ladet sig see i Archipelet og bemægtiget sig 5 Tyrkiske Krigskibe, hvoriblandt 2 Fregatter (dette er neppe sandt.)J Morea skal alt være i Vaaben. - Efterretninger fra Krajova i Valachiet bekræfte disse Fortællinger og melde: at Fyrsterne Suzzo, Caraggia og Cangerli og overhovedet fleere end 50 Græske Familier allerede vare flygtede til det sorte HavDen Russiske Ambassadeurs Grev Stroganoffs Hotel var proppet fuldt af Mennesker, som søgte hans Beskyttelse. Den nye Hospodar af Valachiet Callimachi er bleven halshugget, fordi han ikke i Tide havde underrettet Porten om dette Oprør Men dette er endnu kun lidet mod de Nyeheder, som den sidste Paketbaad, der er ankommen til Odessa fra Constantinopel og er afseilet derfra den 20de om Aftenen, har medbragt, nemlig: at et betydeligt Antal Græske Skibe ankom den 20de om Morgenen i Havnen ved Constantinopel fra alle Egne i Archipelet, og under Russisk Flag; man forsikkrer, at det var i det mindste 25000 Græker om Bord. Deres Ankomst opvakte en almindelig Forbauselse og den Tyrkiske Regiering vilde lade den visitere, men Grev Stroganoff skal i Øieblikket have truet med at han vilde reise bort, naar hans Nations Flag ikke blev meere respekteret. Sorherren skal derpaa dave hentet den Græske Patriark, for, som man troer, at bruge ham til Mægler. Saaledes skal Sagerne have staaet den 20de om Aftenen, da Paketbaaden afseilede. Man omtvivler vel denne Efterretning som den har bragt; men man har andre Efterretninger, som fortælle, at Grækerne trække alle deres Skibe sammen i Archipelet; hvorved Hydrioterne især skulle være i høi Grad virksomme. Det er bekiendt, at Grækerne have egentlig i Tyrkiet Søefarten i deres Hænder, og at de besidde mangfoldige Handels- og Røverskibe, hvori deres Søemagt bestaaer.